Det er ordfører i Fjell, Eli Berland (H), enig i. Men hun understreker at denne veistrekningen ikke er en del av Sotrapakken.
- Vi har bompengevedtak i kommunestyret som gjelder Kolltveit-Storavatnet, sier hun.
- Så da må Bergen sørge for egen finansiering for resten?
- Det er i hvert fall ikke en del av Sotrasambandet.
Forrige uke kastet Sund-ordfører Ove Trellevik (H) seg inn i debatten gjennom et innlegg på bloggen sin. Der gikk han inn for å droppe den nye firefeltsbroen, og i stedet bygge to nye felt parallelt med dagens bro.
Den såkalte Sundpakken er den billigste og raskest realiserbare løsningen, og gir folk på Sotra og i Bergen mest for pengene, skriver Trellevik. Dessuten «åpner den for et fremtidsrettet fastlandssamband sør på Sotra på lengre sikt», fortsetter han.
- Den store broen kan fort koste mellom åtte og ti milliarder kroner. Ingen vet hvor lang tid det tar, og en risikerer 70 kroner bare for å kjøre Kolltveit-Liavatnet, sier Trellevik til VestNytt.